Diari Oficial de la Generalitat Valenciana


Sumari del DOGV 4904, del 16-12-2004 (2004/12350)

Actuacions de separació contenciosa (antiga llei) número 234/2000. Cèdula de notificació.
-----------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12428


Organisme emissor
:   Jutjat de Primera Instància Número 1 de Vinaròs

Tipus de document
:   Anunci

Actuacions de separació contenciosa (antiga llei) número 234/2000. Cèdula de notificació. [2004/Q12434]
  
Procediment: separació contenciosa (antiga llei) 234/2000
  
Demandant: Celedonio Romero Romero
  
Procuradora: Isabel Cardona Ferragut
  
Demandada: Adela Martínez Morales
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 125/2004
  
Vinaròs, 3 de novembre de 2004
  
Yolanda Rueda Soriano, jutgessa titular del Jutjat de Primera Instància i Instrucció número 1 de Vinaròs i partit, ha vist les presents actuacions que se seguixen amb el número 234/2000 sobre separació, promogudes per la procuradora dels tribunals Isabel Cardona Ferragut, en nom i representació de Celedonio Romero Romero, assistit per la lletrada Fernanda Porres Forner, contra Adela Martínez Morales, declarada en situació de rebel·lia processal, i prenent com a base els següents:
  
Antecedents de fet
  
1. Que per torn de repartiment va correspondre a este jutjat conéixer la demanda de separació interposada per la procuradora indicada, en la representació invocada, en què demana la separació del matrimoni format per Celedonio Romero Romero i Adela Martínez Morales a l'empara de l'apartat primer de l'article 82 del Codi Civil, i sol·licita que es dicte sentència en què s'acorden les mesures següents:
  
Atribuir l'ús i gaudi del domicili conjugal situat a Vinaròs, avinguda de Barcelona, número 1, 3r, 1a, a l'espòs.
  
2. Mitjançant la resolució de data 16 d'octubre de 2000, es va admetre a tràmit la demanda interposada, i es va citar a termini la part demandada a fi de donar-li contestació en 20 dies hàbils.
  
3. Mitjançant la provisió de data 29 d'octubre de 2001, i després d'alguns intents infructuosos de localitzar la demandada, es va acordar citar-la mitjançant edictes. Mitjançant la provisió de data 18 de novembre de 2003 se la va declarar en situació de rebel·lia processal atés que no va comparéixer, a la qual se la va citar en forma, i es va concedir a la part demandant el termini de 30 dies per a proposar prova.
  
4. La part actora va proposar com a prova, documental, confessió de la demandada i testifical. S'hi van admetre estos mitjans probatoris, i es va aportar l'escrit de conclusions en data 28 d'octubre de 2004. Les actuacions va quedar per a resoldre.
  
Fonaments de dret
  
1. En este cas, la part demandant sol·licita la separació del matrimoni, per la qual cosa al·lega la causa establida en l'article 82.1 del Codi Civil, i la concreta en l'abandonament de la llar per part de la seua esposa la senyora Martínez Morales. Els processos matrimonials no tenen un caràcter sancionador, més bé són remeis per a la recuperació de la pau jurídica en matrimonis i famílies trencades. La llei establix una relació de causes de separació, però en la mesura que alguna d'elles comporte un juí de desvalor per al cònjuge en qui concorre, ha d'estar suficientment acreditada. Si això no és així, però tanmateix el fet exterioritzat siga la ruptura de la convivència, esta dada, més neutra i no culpabilística, ha de ser el rellevant per a procedir a la separació, per la qual cosa esta procederia no ja per la concurrència de la causa de desvalor al·legada, però no provada a juí del jutge, sinó per la pacífica constatació que la convivència de la parella està trencada. El fet de presentar una demanda de separació, constituïx per sí una seriosa presumpció de greu deteriorament de les relacions afectives i de convivència conjugal, ja que el problema de les relacions humanes transcendix de les possibilitats jurídiques: una convivència obligada és compliment impossible, més encara si esta convivència és tan íntima i profunda, tal i com ho exigix la institució matrimonial, que imposa no només la convivència quotidiana sota el mateix sostre, sinó que també el lliurament del cos en la transcendència de l'acte sexual; d'aquí el fonament del matrimoni: voluntat recíproca de convivència i lliurament. Per això, una convivència imposada ?psicològicament, familiarment, socialment o jurídicament- podria resultar nefasta, ja que el que hauria de ser lloc de refugi, satisfacció, relació personal o felicitat, es transforma en el lloc més detestable possible, que acaba per destruir la família. Davant d'esta circumstància, constatat el trencament de l'afecte marital, el remei més encertat serà posar fi a la convivència mitjançant la resolució judicial.
  
En este cas, és evident la concurrència de la ruptura de l'afecte marital, tant per la demanda com per la manca de compareixença de l'esposa amb la qual cosa indica una actitud d'indiferència. Això permet equiparar la ruptura de l'afecte marital a un greuge constant, persistent i recíproc incompliment dels deures de respecte, socors i ajuda mútua que els esposos es deuen entre sí, per la qual cosa procedix decretar la separació del matrimoni per la causa esmentada.
  
2. La part demandant sol·licita que se li atribuïsca l'ús i gaudi del que va ser el domicili familiar situat a Vinaròs, avinguda de Barcelona, número 1, 3r, 1a. Atés que l'actor viu en este domicili, que s'ignora on residix l'esposa des de l'any 2000, que actualment no existixen fills menors d'edat, ja que Lorena té 23 anys i Celedonio en té 20 i treballen ambdós, i per tant no hi ha cap altre interés més necessitat de protecció i que no hi ha oposició pel que fa a això, procedix accedir a la mesura interessada.
  
3. Que d'acord amb el que disposen els articles 1.9, 25 i 76 de la Llei de Registre Civil, i disposicions concordants del seu reglament, cal comunicar d'ofici esta resolució a l'encarregat del registre civil on conste inscrit el matrimoni.
  
4. Que no procedix fer imposició de costes, atesa la naturalesa de les pretensions objecte de debat, que obliguen a acudir a jutjats i tribunals per a obtindre pronunciaments com els sol·licitats.
  
Vists els preceptes legals esmentats i els altres de general i pertinent aplicació.
  
Decisió
  
Decrete la separació del matrimoni format per Celedonio Romero Romero i Adela Martínez Morales amb tots els efectes legals inherents a esta declaració i en especial els següents:
  
Primer. S'atribuïx l'ús i gaudi del que va ser el domicili familiar situat a l'avinguda de Barcelona, número 1, 3r, 1a, de Vinaròs, a l'espòs el senyor Romero Romero.
  
No procedix fer expressa imposició de costes.
  
Comuniqueu esta resolució, una vegada ferma, al registre civil en què conste inscrit el matrimoni sol·licitant, i expediu a este efecte les actuacions oportunes.
  
Notifiqueu la present resolució a les parts i feu-los saber que contra esta sentència s'hi pot interposar un recurs d'apel·lació per a l'Audiència Provincial de Castelló dins del termini del cinqué dia, des de la notificació de la part.
  
Expediu un testimoniatge per a unir-lo a les actuacions, i que l'original quede al llibre de sentències d'este jutjat.
  
Esta és la meua sentència, que pronuncia, mana i firma Yolanda Rueda Soriano, jutgessa titular del Jutjat de Primera Instància i Instrucció 1 de Vinaròs.
  
Publicació: la present sentència la va donar i publicar en el dia de hui el jutge que la subscriu, mentre realitzava audiència pública».
  
En atenció al desconeixement de l'actual domicili o residència de la part demandada, mitjançant la provisió d'esta mateixa data, la jutgessa d'este jutjat, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis d'este jutjat per a portar a efecte la diligència de notificació a Adela Martínez Morales.